პროგრამის ხელმძღვანელი - მამუკა ქობალავა
მედიცინის აკადემიური დოქტორი, კარდიოლოგი


მისი პროფესიული საქმიანობა მოიცავს კლინიკურ და კრიტიკულ კარდიოლოგიასა და კარდიოვასკულურ დიაგნოსტიკას. ამჟამად ხელმძღვანელობს კლინიკა „ჰელსიკორის“ კარდიოლოგიურ დეპარტამენტს. გავლილი აქვს საერთაშორისო პროფესიული გადამზადება ევროპის წამყვან ქვეყნებში და არის 35-ზე მეტი სამეცნიერო პუბლიკაციის ავტორი.

სარეზიდენტო პროგრამის „კარდიოლოგია“ ხანგრძლივობა შეადგენს 4 წელს (44 თვეს).
პროგრამის მიზანია მაღალკვალიფიციური ექიმი-კარდიოლოგების მომზადება, რეზიდენტების კლინიკური, დიაგნოსტიკური და ინტერვენციული კომპეტენციების განვითარება, გულ-სისხლძარღვთა დაავადებების პრევენციის, დიაგნოსტიკისა და მკურნალობის თანამედროვე მეთოდების დაუფლება.
სწავლების პროცესში განსაკუთრებული ყურადღება ეთმობა პრაქტიკული უნარ-ჩვევების განვითარებას, კლინიკური გადაწყვეტილებების დამოუკიდებლად მიღებასა და პაციენტზე ორიენტირებული, მტკიცებულებებზე დაფუძნებული სამედიცინო მომსახურების უზრუნველყოფას.

